59 N Elk Ridge Dr, Elk Ridge, UT 84651 | Justin Udy & Team
Active MLS # 1537808, Listed by Berkshire Hathaway HomeServices Elite(SpanishFork)
59 N Elk Ridge Dr is a $463,900, 5,257 square foot, 3 bedroom, 3.0 bath home on a 0.34 acre lot located in Elk Ridge, UT.
I am interested in 59 N Elk Ridge Dr, Elk Ridge, UT 84651. Die Pos | News | Hervestiging van gemeenskap teengestaan
Hervestiging van gemeenskap teengestaan
16 February 2018 l Marietjie Steenkamp l Views: 179 l 35 days ago
Mynbedrywighede naby Mookgophong het ’n bloedneus in die hof van dié dorp gekry.
Die burgerregte-organisasie AfriForum se Mookgophong-tak het in April 2014 in samewerking met AfriForum se hoof van omgewingsake, leiers in landbou en regslui wat boere verteenwoordig, kennis gegee dat hulle die dorpsontwikkeling by Tobias Zyn Loop teenstaan.
Die organisasie was egter op Maandag 5 Februarie vol vreugde oor die nuus dat die hervestiging van ’n myngemeenskap naby Mookgophong suksesvol teengestaan is. “Ek het gistermiddag laat die goeie nuus ontvang,” het Philip van Staden, AfriForum-takvoorsitter op die dorp, verlede week aan Die Pos gesê.
Die nedersetting sou uit die hervestiging van gesinne van die Mothlotlo-groep bestaan het nadat Rustenburg Platinum die grond waarop die mense in die Magalakwena-munisipale omgewing gewoon het, by die regering gekoop het vir myndoeleindes.
Sommige van dié gesinne het ingewillig om na HOP-huise nader aan Mokopane te hervestig, maar meer as 60 gesinne wou nie na ’n dorpsgebied skuif nie. Hulle is tradisioneel landbouers en het aangedring dat hulle na ’n plaas waar hulle hul boerdery kon voortsit, verskuif word.
“Die oorblywende gedeelte van deel 12 van die plaas Tobias Zyn Loop wat aangekoop is, het egter nie die nodige water om so ’n groep mense en boerdery te volhou nie ,” het Van Staden gesê. AfriForum het ook verskeie gebreke in die aansoek uitgewys soos dat die inligting van die beplanner en op die aansoek op sekere punte drasties verskil. Die plaas is tussen die N1-snelweg (noord) en die R101 (ou pad) geleë.
Die sosio-ekonomiese besonderhede oor die gemeenskap was ook onduidelik en in een dokument is daar verwys na 60 gesinne se hervestiging en in ’n ander na die bou van huise vir 100 gesinne. Puttoilette is op die aansoek aanbeveel as sanitasiegeriewe.
Dr. Pierre Bester, eienaar van ’n aangrensende plaas, het aan Die Pos gesê hy het simpatie met die gesinne en dit voel vir hom asof daar “net van hulle ontslae geraak wil word”.
AfriForum het voorgehou dat die Modimolle-Mookgophong-munisipaliteit nie genoegsame infrastruktuur en hulpbronne het om die gemeenskap van die nodige dienste te voorsien nie. Dienste soos krag en water, asook infrastruktuur soos paaie, sal nie op volhoubare wyse aan die nuwe gemeenskap voorsien kan word nie. Die aansoek sou ook meebring dat mense uit ’n tradisionele woongebied na ’n gevestigde kommersiële landbou-omgewing hervestig sou word.
Van Staden meen dat die hervestiging van die gemeenskap na die Modimolle-Mookgophong-munisipale omgewing ’n uiters negatiewe impak op die dorp sou hê. “Die munisipaliteit sukkel reeds om aan die huidige behoeftes van die dorp en gemeenskap te voorsien. Dit is baie onwaarskynlik dat ’n reeds sukkelende munisipaliteit nóg ’n gemeenskap van volhoubare dienste sou kon voorsien,” het hy gesê.
Volgens Jaco Grobbelaar, AfriForum se distrikskoördineerder in Limpopo, is hierdie juis die rol wat ’n burgerregtewaghond moet vervul. “As die burgery nie hierteen opgetree het nie, sou die myn die munisipaliteit net nog verder in die skuld gedompel het.”
Die saak is op Woensdag 24 Januarie deur PlanCentre, wat die myn met die aansoek verteenwoordig het, teruggetrek. Ivan Pauw, ’n prokureur, het die myngroep se saak gelei.